



11 POSĖDIS

**SPRENDIMAS**

**DĖL KAUNO RAJONO SAVIVALDYBĖS TARYBOS 2021 M. VASARIO 25 D. SPRENDIMO NR. TS-57 „DĖL VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ KAUNO RAJONO SAVIVALDYBĖJE NUOSTATŲ PATVIRTINIMO“ PAKEITIMO**

2022 m. gruodžio 20 d. Nr. TS-387

Kaunas

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kauno rajono savivaldybės taryba n u s p r e n d ž i a:

Pakeisti Vietinės rinkliavos už komunalinių atliekų surinkimą iš atliekų turėtojų ir atliekų tvarkymą Kauno rajono savivaldybėje nuostatus, patvirtintus Kauno rajono savivaldybės tarybos 2021 m. vasario 25 d. sprendimu Nr. TS-57 „Dėl Vietinės rinkliavos už komunalinių atliekų surinkimą iš atliekų turėtojų ir atliekų tvarkymą Kauno rajono savivaldybėje nuostatų patvirtinimo“:

1. Pakeisti 31.1 papunktį ir jį išdėstyti taip: „31.1. privačioje individualaus namo valdoje ar sodų paskirties objekto žemės sklype esantiems pagalbinio ūkio paskirties nekilnojamojo turto objektams (sandėliai, garažai, dirbtuvės, pirtys, saunos, malkinės, tvartai, šiltnamiai, pavėsinės ir kt.), kurių bendras plotas arba užstatytas plotas (jei VĮ Registrų centro duomenų bazėje nenurodytas bendras plotas) neviršija 200 m2.“
2. Pakeisti 57 punktą ir jį išdėstyti taip:

„57. Asmenys, siekiantys, kad jiems Savivaldybės teritorijoje nuosavybės teise priklausantys nekilnojamojo turto objektai būtų tam tikram laikui atleisti nuo kintamos Vietinės rinkliavos dedamosios mokėjimo, Administratoriui turi pateikti:

57.1. Fiziniai asmenys:

57.1.1. Prašymą atleisti nuo kintamos Vietinės rinkliavos dedamosios, kurio forma pateikiama šių Nuostatų 2 priede;

57.1.2. Prašymo formoje prašomą papildomą informaciją apie sunaudotą elektros energijos kiekį nekilnojamojo turto objekte (teikiama tuo atveju, jei nustatoma, kad per užpildytoje prašymo formoje deklaruotą laikotarpį nekilnojamojo turto objekte sunaudota daugiau nei 45 kWh/3 mėn. elektros energijos).

57.2. Juridiniai asmenys:

57.2.1. Prašymą atleisti nuo kintamos Vietinės rinkliavos dedamosios, kurio forma pateikiama šių Nuostatų 6 priede;

57.2.2. Prašymo formoje prašomą papildomą informaciją apie nekilnojamojo turto objekto nenaudojimą (elektros energijos tiekėjo pažyma ir kitas dokumentas, patvirtinantis, kad per nurodomą laikotarpį nekilnojamojo turto objekte nebuvo vykdoma ūkinė veikla).

57.3. Dokumentai, nurodyti Nuostatų 57.1.2 ar 57.2.2 papunkčiuose, Administratoriui pateikiami ne vėliau kaip per 30 kalendorinių dienų pasibaigus užpildytoje prašymo formoje
(2 ar 6 priedas) deklaruotam laikotarpiui. Per nurodytą terminą nepateikus dokumentų, apskaičiuota Vietinės rinkliavos kintamoji dedamoji privalo būti sumokėta.

57.4. Prašymas atleisti nuo kintamos Vietinės rinkliavos dedamosios mokėjimo (2 ar
6 priedas) teikiamas ne trumpesniam kaip trijų mėnesių laikotarpiui ir ne ilgesniam kaip iki mokestinio laikotarpio pabaigos, išskyrus atvejį, kai laikotarpis, ne trumpesnis kaip trys mėnesiai, prasideda vienu mokestiniu laikotarpiu ir baigiasi kitu. Tokiu atveju prašymas atleisti nuo kintamos Vietinės rinkliavos dedamosios mokėjimo (2 ar 6 priedas), teikiamas kiekvienam mokestiniam laikotarpiui atskirai.

57.5. Administratoriui pateikus užpildytą prašymo formą:

57.5.1. Nuostatų 2 priedą – pastoviąją Vietinės rinkliavos dedamąją privaloma sumokėti iki einamojo ketvirčio paskutinio mėnesio paskutinės dienos (taikoma fiziniams asmenims);

57.5.2. Nuostatų 6 priedą – pastoviąją Vietinės rinkliavos dedamąją privaloma sumokėti iki mokėjimo pranešime nurodyto termino pabaigos (taikoma juridiniams asmenims).“

1. Pakeisti 64 punktą ir jį išdėstyti taip:

„64. Administratorius atlieka  fizinių ir juridinių asmenų  gautinų ir mokėtinų sumų metinę inventorizaciją einamųjų metų gruodžio 31 d. būklei. Tarpusavio suderinimo aktai su fiziniais asmenimis nesiunčiami, o su juridiniais asmenimis suderinimo aktai gali būti siunčiami paštu, elektroniniu paštu, perduodami asmeniškai. Jei abiejų šalių tarpusavio skolų suderinimo aktai gauti nuo gruodžio 31 d. iki sausio 20 d., laikoma, kad sumos yra teisingos ir inventorizacija atlikta. Jeigu negautas parašais patvirtintas tarpusavio skolų suderinimo aktas per 10 dienų, laikoma, kad sumos teisingos ir inventorizacija atlikta.“

1. Pakeisti 2 priedą ir jį išdėstyti nauja redakcija (pridedama).
2. Papildyti 6 priedu (pridedama).
3. Nustatyti, kad šis sprendimas įsigalioja 2023 m. sausio 1 d.

Savivaldybės meras Valerijus Makūnas

Vietinės rinkliavos už komunalinių atliekų

surinkimą iš atliekų turėtojų ir atliekų tvarkymą

Kauno rajono savivaldybėje nuostatų

2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(patalpų adresas, patalpų savininko (valdytojo) vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas korespondencijai, telefono Nr., elektroninio pašto adresas)

Kauno rajono savivaldybės Vietinės rinkliavos Administratoriui

**PRAŠYMAS**

**Atleisti nuo kintamos VIETINĖS RINKLIAVOS DEDAMOSIOS mokĖjimo**

\_\_\_\_\_\_ m. mėn. d. Kauno r.

Vadovaudamasis Vietinės rinkliavos už komunalinių atliekų surinkimą iš atliekų turėtojų ir atliekų tvarkymą Kauno rajono savivaldybėje nuostatais, patvirtintais Kauno rajono savivaldybės tarybos 2021 m. vasario 25 d. sprendimu Nr. TS-57„Dėl vietinės rinkliavos už komunalinių atliekų surinkimą iš atliekų turėtojų ir atliekų tvarkymą Kauno rajono savivaldybėje nuostatų patvirtinimo“:

Informuoju, kad man nuosavybės teise priklausančiame nekilnojamojo turto objekte, esančiame adresu *<įrašyti adresą>*, *bendras plotas - <įrašyti skaičių>* m2, nekilnojamojo turto registro išraše pateiktas pastato unikalus Nr. *<įrašyti>*, laikotarpiu nuo ......... m. .................... mėn.....d. iki ....... m. .................... mėn.....d.
nebus gyvenama arba jame nebus vykdoma ūkinė veikla. Prašau nurodytam laikotarpiui atleisti mane nuo kintamos Vietinės rinkliavos dedamosios mokėjimo už įvardytą nekilnojamojo turto objektą.

 ***Patvirtinu, kad prašyme pateikti duomenys yra teisingi, o jiems pasikeitus, pasižadu ne vėliau kaip per 30 (trisdešimt) kalendorinių dienų raštu pranešti apie pasikeitimus.***

Paaiškėjus, kad pateikti duomenys – neteisingi, įsipareigoju sumokėti apskaičiuotą Vietinės rinkliavos kintamąją dedamąją.

Leidžiu UAB Komunalinių paslaugų centro darbuotojams vykdyti patikras šiame prašyme nurodytame nekilnojamojo turto objekte.

Leidžiu tvarkyti asmens duomenis, nurodytus šiame prašyme, ir juos įtraukti į Administratoriaus tvarkomą registrą.

*Informacija apie elektros energijos sunaudojimą nekilnojamojo turto objekte:*

 Elektros energijos sunaudojimo skaitiklis nekilnojamojo turto objekte įrengtas;

 Elektros energijos sunaudojimo skaitiklis nekilnojamojo turto objekte neįrengtas.

Elektros energijos sunaudojimo skaitiklio parodymai nekilnojamojo turto objekte – deklaruojamo laikotarpio pradžioje (*pildoma, jeigu skaitiklis įrengtas*):

|  |
| --- |
| Elektros energijos sunaudojimo skaitiklio parodymai, kWh |
|  |

Nustačius, kad per šiame prašyme deklaruotą laikotarpį nekilnojamojo turto objekte sunaudota daugiau nei 45 kWh/3 mėn. elektros energijos, įsipareigoju ne vėliau kaip per
30 (trisdešimt) kalendorinių dienų nuo šiame prašyme deklaruoto laikotarpio pabaigos, pateikti papildomus paaiškinimus su tai patvirtinančiais dokumentais.

Per nurodytą terminą nepateikus prašomų duomenų ir dokumentų, apskaičiuota Vietinės rinkliavos kintamoji dedamoji privalo būti sumokėta.

(Atliekų turėtojo vardas pavardė, parašas)

–––––––––––––––––––––––––––––––

 Vietinės rinkliavos už komunalinių atliekų

 surinkimą iš atliekų turėtojų ir atliekų tvarkymą

 Kauno rajono savivaldybėje nuostatų

 6 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(patalpų adresas, patalpų savininko (valdytojo) vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas korespondencijai, telefono Nr., elektroninio pašto adresas)

Kauno rajono savivaldybės Vietinės rinkliavos Administratoriui

**PRAŠYMAS**

**Atleisti nuo kintamos VIETINĖS RINKLIAVOS DEDAMOSIOS mokĖjimo**

\_\_\_\_\_\_ m. mėn. d. Kauno r.

Vadovaudamasis Vietinės rinkliavos už komunalinių atliekų surinkimą iš atliekų turėtojų ir atliekų tvarkymą Kauno rajono savivaldybėje nuostatais, patvirtintais Kauno rajono savivaldybės tarybos 2021 m. vasario 25 d. sprendimu Nr. TS-57 „Dėl vietinės rinkliavos už komunalinių atliekų surinkimą iš atliekų turėtojų ir atliekų tvarkymą Kauno rajono savivaldybėje nuostatų patvirtinimo“:

Informuoju, kad man nuosavybės teise priklausančiame nekilnojamojo turto objekte, esančiame adresu *<įrašyti adresą>*, *bendras plotas - <įrašyti skaičių>*m2, nekilnojamojo turto registro išraše pateiktas pastato unikalus Nr. *<įrašyti>*, laikotarpiu nuo ......... m. .................... mėn.....d. iki ....... m. .................... mėn.....d.
nebus vykdoma ūkinė veikla. Prašau nurodytam laikotarpiui atleisti mane nuo kintamos Vietinės rinkliavos dedamosios mokėjimo už įvardytą nekilnojamojo turto objektą.

Pasibaigus deklaruotam laikotarpiui **ne vėliau kaip per 30 kalendorinių dienų įsipareigoju** pateikti nenaudojimą įrodančius dokumentus ir duomenis:

1. Pažymą iš elektros energijos tiekėjo, kad nekilnojamojo turto objekte per prašomą laikotarpį sunaudota ne daugiau kaip 45 kWh/3 mėn. elektros energijos. Jei sunaudotas didesnis elektros energijos kiekis, pateikiami papildomi paaiškinimai su tai patvirtinančiais dokumentais;

2. Dokumentą (-us), patvirtinantį (-čius), kad per nurodomą laikotarpį nekilnojamojo turto objekte nebuvo vykdoma ūkinė veikla.

Leidžiu naudotis savo asmens duomenimis ir juos įtraukti į Administratoriaus tvarkomą registrą.

Esu informuotas kad Administratorius turi teisę patikrinti prašyme pateiktų duomenų teisingumą.

***Patvirtinu, kad prašyme nurodytoms aplinkybėms pasikeitus nedelsdamas, ne vėliau kaip per 30 kalendorinių dienų, raštu pranešiu apie pasikeitimus.***

(Atliekų turėtojo vardas pavardė, parašas)

–––––––––––––––––––––––––––––––